CELEX: 32020D0215
Language: da
Date: 2020-02-17 00:00:00
Title: Rådets afgørelse (FUSP) 2020/215 af 17. februar 2020 om ændring af afgørelse 2011/101/FUSP om restriktive foranstaltninger over for Zimbabwe

18.2.2020   
               
               
                  DA
               
               
                  Den Europæiske Unions Tidende
               
               
                  L 45/4
               
            
         RÅDETS AFGØRELSE (FUSP) 2020/215
         af 17. februar 2020
         om ændring af afgørelse 2011/101/FUSP om restriktive foranstaltninger over for Zimbabwe
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. februar 2011 vedtog Rådet afgørelse 2011/101/FUSP (1).
                  
               
                     (2)
                  
                  
                     Rådet har taget afgørelse 2011/101/FUSP op til fornyet vurdering under hensyntagen til den politiske situation i Zimbabwe.
                  
               
                     (3)
                  
                  
                     De restriktive foranstaltninger bør forlænges indtil den 20. februar 2021. Rådet bør løbende tage disse restriktive foranstaltninger op til fornyet vurdering i lyset af den politiske og sikkerhedsmæssige udvikling i Zimbabwe.
                  
               
                     (4)
                  
                  
                     Under hensyntagen til situationen i Zimbabwe er det passende at ændre titlen på afgørelse 2011/101/FUSP.
                  
               
                     (5)
                  
                  
                     Oplysningerne om én person, der er afgået ved døden, bør udgå af listen over personer og enheder i bilag I til afgørelse 2011/101/FUSP. De restriktive foranstaltninger bør forlænges for fire personer og én enhed i bilag I til afgørelse 2011/101/FUSP. De restriktive foranstaltninger bør suspenderes for én person. Suspensionen af de restriktive foranstaltninger bør forlænges for tre personer, der er opført på listen i bilag II til afgørelse 2011/101/FUSP.
                  
               
                     (6)
                  
                  
                     Afgørelse 2011/101/FUSP bør ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse 2011/101/FUSP foretages følgende ændringer:
            
                        1)
                     
                     
                        Titlen affattes således:
                        
                           »Rådets afgørelse 2011/101/FUSP om restriktive foranstaltninger på baggrund af situationen i Zimbabwe«.
                        
                     
                  
                        2)
                     
                     
                        Artikel 10 affattes således:
                        
                           »Artikel 10
                           
                           
                              1.   Denne afgørelse træder i kraft på dagen for vedtagelsen.
                           
                           
                              2.   Denne afgørelse finder anvendelse indtil den 20. februar 2021.
                           
                           
                              3.   De i artikel 4, stk. 1, og artikel 5, stk. 1 og 2, omhandlede foranstaltninger suspenderes indtil den 20. februar 2021, for så vidt som de finder anvendelse på de personer, der er opført på listen i bilag II.
                           
                           
                              4.   Denne afgørelse tages løbende op til fornyet vurdering og forlænges eller ændres om nødvendigt, hvis Rådet fastslår, at afgørelsens mål ikke er nået.«
                           
                        
                     
                  
                        3)
                     
                     
                        Bilag I ændres som angivet i bilag I til denne afgørelse.
                     
                  
                        4)
                     
                     
                        Bilag II ændres som angivet i bilag II til denne afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 17. februar 2020.
            
               
                  På Rådets vegne
               
               J. BORRELL FONTELLES.
               
                  Formand
               
            
         
         
            (1)  Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (EUT L 42 af 16.2.2011, s. 6).
      
      
         
            BILAG I
            I bilag I til afgørelse 2011/101/FUSP udgår oplysningerne om følgende person:
            
                        1.
                     
                     
                        Mugabe, Robert Gabriel.
                     
                  
      
      
         
            BILAG II
            I bilag II til afgørelse 2011/101/FUSP tilføjes oplysninger om følgende person:
            
                        »6.
                     
                     
                        Mugabe, Grace«.